# LIDL stiže i U VAljevo

**Lidl Srbija 7. oktobra otvoriće vrata dugoočekivane prodavnice u Valjevu, na adresi** **Pop Lukina 45. Od sada će i stanovnici ovog grada imati priliku da uživaju u proizvodima sa najboljim odnosom cene i kvaliteta kupujući u jedinom savremenom diskontu u Srbiji.**

Lidl će stanovnicima Valjeva ponuditi pažljivo odabran asortiman prilagođen potrebama domaćih potrošača, koji trenutno **čini oko 1.800 proizvoda u stalnoj ponudi,** od kojih je **više od 600 od domaćih dobavljača**. U kratkotrajnoj ponudi, svakog četvtka kroz tematske nedelje prehrambeni asortiman osvežava se ukusima inspirisanim različitim kuhinjama sveta, poput azijske, francuske ili italijanske.

Pored toga, Lidl kroz svoj asortiman nudi i **neprehrambene proizovde**, poput tekstila za muškarce i žene, alata, opreme za domaćinstvo, sportske rekvizite, baštenski nameštaj i sl. Ovi proizvodi prate sezonske trendove i potrebe, a asortiman se menja i osvežava svakog četvrtka, na dan kada počinju nove akcijske ponude u Lidlu.

**Brze kase i veliki prolazi između rafova** upravo je ono što kupovinu u Lidl prodavnicama čini lakšom, a nova prodavnica u Valjevu imaće i oko 130 parking mesta.

„Bliži se dan kada ćemo konačno otvoriti naša vrata građanima Valjeva i omogućiti im da se uvere u kvalitet naših proizvoda. Posebno nas raduje što smo tim proširili za 35 novih kolega iz ovog grada, koji su u fazi finalnih priprema i obuka. Oni će, kao i svi zaposleni u Lidlu imati petodnevnu radnu nedelju i plaćen svaki minut rada, kao i posebne benefite, poput privatnog zdravstvenog osiguranja pod jednakim uslovima za sve“, **izjavila je rukovodilac Korporativnih komunikacija u Lidlu Srbija, Martina Petrović**.

Lidl Srbija je paralelno sa gradnjom prodavnice, finansirao rekonstrukciju raskrsnice ulica Pop Lukine i Vladike Nikolaja, što doprinosi funkcionalnosti i boljem izgledu ovog dela grada Valjeva.

Radno vreme Lidl prodavnice po otvaranju biće od 8 do 22 časa svakog dana u nedelji uz povećanu kontrolu poštovanja epidemioloških mera, te se mole svi potrošači da nose maske i slušaju instrukcije kovid redara.

**O Lidlu**

Kompanija Lidl deo je nemačke Švarc grupe (Schwarz Gruppe), jednog od vodećih prehrambenih trgovinskih lanaca u Evropi. Posluje u 32 zemlje širom sveta i broji više od 341.000 zaposlenih. Na osnovu nacionalnih nagrada za najboljeg maloprodavca u više zemalja Evrope, Lidl je nosilac priznanja „Retailer of the Year Europe” za 2018/2019.

Lidl je u Srbiji svoje prve prodavnice otvorio u oktobru 2018. godine i trenutno ima 53 prodavnica u 32 grada širom zemlje. Imamo dugoročne planove sa ciljem da potrošačima širom Srbije ponudimo jedinstveno iskustvo kupovine i najbolji odnos cene i kvaliteta, po čemu smo prepoznati u svetu.

**Kontakt za medije:**

Dragana Milačak, RED Communication, Email: [dragana.milacak@redc.rs](mailto:dragana.milacak@redc.rs), Mob: +381 64 875 2671

Sara Trajković, RED Communication, Email: [sara.trajkovic@redc.rs](mailto:sara.trajkovic@redc.rs), Mob: +381 65 563 66 08

[press@lidl.rs](mailto:press@lidl.rs)

www.lidl.rs

[Media centar LINK](https://www.lidl.rs/sr/Press-883.htm)

[Instagram Lidl Srbija](https://www.instagram.com/lidlsrbija/)